
Zbog važnosti razvoja djeteta u ranom i predškolskom razdoblju i osiguranja optimalnih psiholoških uvjeta razvoja djeteta, roditeljima društvena zajednica pruža podršku organizirajući redoviti program odgoja i obrazovanja djece rane i predškolske dobi od navršenih godinu dana do polaska u školu. 
Program je usmjeren na razvoj svih područja djetetova razvoja i na stvaranje kompetencija potrebnih za cjeloživotno učenje. Osobit je naglasak na stvaranju primjerenog ozračja i odgojno-obrazovnog okruženja u kojem dijete na različite načine, kao subjekt vlastita odgoja, ostvaruje različite interakcije. Takvo ozračje i interakcija u njemu, primjereno je za stvaranje podrške učenju djeteta, posebno oni oblici koji potiču samostalno otkrivanje, razmišljanje i rješavanje problema.  Upravo takvo ozračje i snažna podrška povoljno djeluju na razvoj različitih djetetovih kompetencija.  Posebna pozornost stavlja se na kontekst u kojem dijete odrasta. Program pruža stručnu pomoć roditeljima, nastojeći njegovati partnerski odnos.
 Osobito bi istaknuli odgojno-obrazovni rad uz poštivanje i uvažavanje djetetovih razvojnih mogućnosti, njegovih osobnih potreba i interesa, koje ćemo razvijati u kontekstu poticajnog vrtićkog okruženja u smislu cjelovitog razvoja djeteta koji je temeljen na humanističko razvojnoj koncepciji.

Dječji vrtić „Radost“ Novska provodi slijedeće programe:
· REDOVITI DESETOSATNI PROGRAM s ciljevima:
· maksimalno poticanje i razvoj svih djetetovih potencijala
· organizacija rada usklađena s potrebama i interesima roditelja
· podizanje kvalitete programa
· osuvremenjivanje organizacije odgojno-obrazovnog procesa elementima novih koncepcija


CILJEVI I ZADACI

Osnovni cilj u budućem razdoblju je postići usklađenje programa i rada po državnim pedagoškim standardima, te stoga ka ostvarenju toga cilja biti će potrebno prostorno proširenje naše djelatnosti s otvorenjem novog područnog vrtića na novoj lokaciji, uređenje okoliša tj. zelene površine u kojem borave naša djeca , oslikavanje fasade na zgradi centralnog vrtića nakon obnove zgrade te uređenje prometnog poligona. Isto tako od posebne važnosti će biti adaptacija kuhinje, radi povećanja broja djece odnosno pripreme većeg broja obroka, kao i obnova opreme radi dotrajalosti.
· početkom 2018. godine otvoren je Područni vrtić u pastoralnom centru za dvije odgojne skupine . U 2017. godini uloženo je u adaptaciju prostora i opreme pastoralnog centra 863.674,67 kn. U tijeku 2018. godine uloženo je još za adaptaciju prostora Pastoralnog centra 66.434,45 kn. 

UTROŠENO U 2018. GODINI

· U 2018. godini planirana su sredstva za obnovu zgrade Dječjeg vrtića od strane Ministarstva graditeljstva i prostornog uređenja te od Fonda za regionalni razvoj sredstava proračuna grada te dio vlastitih sredstava u iznosu od 2.751.152,00 kn. Radovi su u tijeku.
· Planirana su sredstva za adaptaciju jednog dijela krova  na zgradi Dječjeg vrtića „Radost“ Novska u iznosu od 300.500,00 kn. Radovi su u tijeku.
· U 2018. godini nakon potpisanog Kolektivnog ugovora došlo je do povećanja djelatnika Dječjeg vrtića „Radost“ Novska u postotku od 22,28%, čiji je izvor financiranja proračun grada.
· Za program škole engleskog jezika planiran je novi projekt (GIGA projekt)- tableti (33 komada) , bojanke, stručna literatura i sl.. Iznos planiranih sredstava za tu namjenu sa izvorom financiranja županije je 62.500,00 kn te gradskog proračuna 62.500,00 kn.

PLANIRANA SREDSTVA ZA 2019. GODINU

· Plaća za 2019. godinu je uvećana za 36% , što se odnosi na povećanje po Kolektivnom ugovoru koji se primjenjuje za 2019. god. , a u 2018. godini se primjenjivao samo za 3 mjeseca, te povećanju broju zaposlenih koji se predviđaju zbog otvaranja novog područnog  vrtića (2 odgojitelja, ekonom , spremačica te pomoćna kuharica ).
· Prihodi roditelja se baziraju na povećanju broja djece u novom područnom vrtiću
· Energetska obnova vrtića će se odvijati i u 2019. godini , tako da su planirana sredstva u visini 80% sredstava planiranih u 2018. godini .
· Materijalni troškovi su planirani za 10% više u odnosu na 2018. godinu, zbog otvaranja novog područnog vrtića



· PROGRAM PREDŠKOLE s ciljevima:
· uvježbavanje vještina, stjecanje navika i usvajanje znanja važnih za uspješnu prilagodbu novim školskim uvjetima
· zadovoljavanje individualnih potreba djeteta
· razvijanje kompetencija djeteta potrebnih za cjeloživotno učenje
Program predškole obuhvaća djecu u godini dana pred polazak u školu. Za djecu koja ne pohađaju vrtić program se provodi  od 1. listopada  2018. g.do 31. svibnja 2019. g., a ukupno traje 250 sati. Program Predškole organiziran je u matičnom dijelu našeg vrtića dvije skupine, u Osnovnoj školi Rajić jedna skupina i Područnoj školi u Novoj Subockoj  jedna skupina.  Ukupno upisano 64 djece.


· POSEBNI PROGRAM RANOG UČENJA ENGLESKOG JEZIKA s ciljevima:

· razvijanje senzibiliteta za engleski jezik kroz igru i istraživanje
· pravilno aktivirati govorni aparat koji je elastičan i lako prihvaća glasove stranog jezika
· razviti pozitivan stav i interes za strani jezik i druge kulture općenito
Verificirani program provodi se izvan redovnog programa dva puta tjedno za djecu u petoj i šestoj godini života, a provodi ga formalno educirana odgojiteljica. 
· U pedagoškoj godini 2018/19.  poseban program engleskog jezika pohađat će 50 djece u pet skupina raspodijeljenih u dva stupnja učenja. Djeca koja prvu godinu pohađaju program i one koja drugu godinu pohađaju navedeni program.
· Cijena programa iznosi 100,00 kn po djetetu. S obzirom da program traje 10 mjeseci, planirani su prihodi u visini 50.000,00 


Svi navedeni programi se provode u skladu sa suvremenom koncepcijom ranog i predškolskog odgoja i obrazovanja, polazeći od stvarnih potreba djeteta i njegove osobnosti te se kontinuirano usklađuje s nacionalnim zahtjevima koji su sastavni dio Nacionalnog kurikuluma za rani i predškolski odgoj i obrazovanje. Kako smo svjesni da je put razvoja kvalitete odgojno- obrazovne prakse vrtića dugotrajan i zahtjevan posao, nastojimo da naš vrtić bude zajednica koja uči. To znači da smo svjesni potrebe za stalnim usavršavanjem i osposobljavanjem slijedeći principe cjeloživotnog učenja u cilju poticanja cjelovitog razvoja djeteta, za čuvanje i razvijanje nacionalne, duhovne, materijalne i prirodne baštine Republike Hrvatske te za europski suživot. Dijete shvaćamo kao inteligentnu i kompetentnu osobu koja uči čineći i surađujući s drugima, a pri tome kod djece razvijamo pozitivne vrijednosti kao što su uvažavanje, prihvaćanje, razvoj samosvijesti i samopouzdanja te ih učimo o njihovim pravima i obvezama.
            Kako bi što kvalitetnije obavljali našu osnovnu djelatnost ranog i predškolskog odgoja u 2019. godini planirana su sredstva za plaće uvećane za nove zaposlenike. Povećanje je u visini 36% u odnosu na prošlu godinu. Sredstva za plaće su planirana iz  Proračuna grada.

          U izvorima financiranja  za posebne namjene – Sredstva Županije planirano je jedan dio plaće za zaposlenika u Programu predškole u iznosu od 34.000,00 kn. Sredstva Županije su strogo namjenska za navedeni program. Zatim su planirana sredstva od Ministarstva obrazovanja u visini od 33.000,00 kn. Sredstva su strogo namjenska pa se planiraju utrošiti  za nabavu Sitnog inventara u visini 21.000,00 kn., te za stručno osposobljavanje zaposlenika u iznosu od 12.000,00 kn.

           Za program Javnih radova koji financira Zavod za zapošljavanje planirana su sredstva za zaposlenike iz tog programa, a u visini 154.500,00 kn.
            Prihodi od Participacije roditelja pokrivaju većinu materijalnih troškova, kao i nabavu opreme, a planirani su na bazi 220 djece. Za 44 djece  koji imaju olakšice po Odluci gradskog vijeća vrši se sufinanciranje iz gradskog proračuna (Socijalna skrb), a  iznosi prema obračunu  71.610,00 kn. 
           U tijeku 2019 planira se nabava opreme u visini 165.000,00 kn i to za  namještaj i opremu, pretežno je potrebno izvršiti nabavu nove opreme za kuhinju.
           U financijskom planu za 2019. godinu planirana su sredstva za Program – Energetska obnova zgrade Dječjeg vrtića „Radost“ Novska u iznosu od 2.200.921,00 kn. Sredstva su planirana po slijedećim Izvorima financiranja:
           -Opći prihodi i primici (proračun grada)          370.266,00 kn.
           -Kapitalne pomoći iz Državnog proračuna-
               Fond za zaštitu okoliša                                1.027.540,00 kn.
               Fond za regionalni razvoj                               630.408,00 kn.
           -Višak prihoda – vlastiti(Vrtić)                           172.707,00 kn.   
            Za 2019. planirana je otpremnina za dva djelatnika  u visini 142.000,00 kn.
 U 2019. godini planirana je nabava opreme u visini 103.000,00 iz vlastitih sredstva i 50.000,00 iz viška prihoda . Za 2020. G. planirana je nabava opreme i didaktike u visini 139.000,00 kn.







PROJEKCIJA PLANA PRORAČUNA ZA 2020. I 2021. GODINU 

· Planirano povećanje plaće za 2020. godinu u odnosu na 2019. godinu je 3 %, a to se povećanje odnosi na postotak obračuna minulog rada zaposlenika
· Materijalni troškovi su povećani za cca 3% u odnosu na 2019. godinu jer se očekuje povećanje troškova čemu prethodi otvorenje novog područnog vrtića
· U 2021. godini planirana su za plaću zaposlenicima veća u odnosu na 2020. godinu (3%)- što se odnosi na povećanje obračuna minulog rada
· Povećanje materijalnih troškova u odnosu na 2020. god. će biti u postotku od 5%,  iz razloga što se očekuje porast cijena namirnica

